stanford-oval/wikipedia huggingface dataset:
Luck by Chance
Näyttelijät

| 0 | 1 | 2 |
| --- | --- | --- |
|  Farhan Akhtar  | … |  Vikram Jaisingh   |
|  Konkona Sen Sharma  | … |  Sona Mishra   |
|  Rishi Kapoor  | … |  Rommy Rolly   |
|  Dimple Kapadia  | … |  Neena Walia   |
|  Juhi Chawla  | … |  Minty Rolly   |
|  Sanjay Kapoor  | … |  Ranjit Rolly   |
|  Isha Sharvani  | … |  Nikki Walia   |
|  Hrithik Roshan  | … |  Zaffar Khan   |
|  Saurabh Shukla  | … |  Opettaja   |
|  Aly Khan  | … |  Chaudhary   |
Näyttelijät > Erikoisesiintymiset

| 0 | 1 | 2 |
| --- | --- | --- |
|  Shah Rukh Khan  | … |  Itsenään   |
|  Aamir Khan  | … |  Itsenään   |
|  Abhishek Bachchan  | … |  Itsenään   |
|  Rani Mukerji  | … |  Itsenään   |
|  Kareena Kapoor  | … |  Itsenään   |
|  John Abraham  | … |  Itsenään   |
|  Karan Johar  | … |  Itsenään   |
|  Ranbir Kapoor  | … |  Itsenään   |
|  Akshaye Khanna  | … |  Itsenään   |
|  Vivek Oberoi  | … |  Itsenään   |
|  Dia Mirza  | … |  Itsenään   |
|  Anurag Kashyap  | … |  Kirjoittaja   |
|  Mushtaq Sheikh  | … |  Itsenään   |
|  Javed Akhtar  | … |  Itsenään   |
|  Shabana Azmi  | … |  Itsenään   |
|  Boman Irani  | … |  Dinaz Aziz   |
|  Manish Malhotra  | … |  Itsenään   |
|  Mac Mohan  | … |  Itsenään   |
|  Rajkumar Hirani  | … |  Itsenään   |
|  Ronit Roy  | … |  Itsenään   |
|  Manish Acharya  | … |  Itsenään   |
|  Sheeba Chaddha  | … |  Itsenään   |
|  Mohsin Akhtar  | … |  Kunal   |
Aiheesta muualla

Luck by Chance Internet Movie Databasessa (englanniksi)
Risto Väätänen

Risto Juhani Väätänen (s. 19. heinäkuuta 1945 Kuopio) on palkittu suomalainen teollinen muotoilija.
Risto Väätänen syntyi komisario Simo Väätäsen ja Orvokki Rönkön perheeseen. Väätänen tuli ylioppilaaksi 1967 ja valmistui teolliseksi muotoilijaksi Taideteollisesta oppilaitoksesta 1971. Hän toimi Wärtsilän palveluksessa Kaj Franckin assistenttina 1972–1974 ja teollisena muotoilijana yhtiön tutkimuskeskuksessa 1974–1976 ja Järvenpään tehtailla 1976–1979. Oy GM Printing Systems Ab:n palveluksessa Väätänen toimi 1979–1983, muotoilupäällikkönä Valmetin Valmet Paperikoneet -yhtiössä 1997–1998 ja Metsossa 1998–2003 ja sitten Metso Paper -yhtiössä muotoilujohtajana 2007–2009.
Vuoden teolliseksi muotoilijaksi Väätänen valittiin 1999, Kaj Franck -muotoilupalkinto hänelle myönnettiin 2003. Teollisuustaiteen Liitto Ornamon hallituksen jäsenenä toiminut Väätänen on yhdistyksen kunniajäsen.
Aiheesta muualla

Risto Väätänen. Raskaan teollisuuden muotoilun uranuurtaja.
| --- | --- |
Auktoriteettitunnisteet: Kansalliset :  Suomi (KANTO)
Munkar ja Nakir

Enkelit Munkar ja Nakir. Miniatyyrimaalaus Osmanien valtakunnasta 1700-luvulta.
Munkar ja Nakir (arab. منكر ونكير‎) ovat islamilaisessa eskatologiassa kaksi enkeliä, jotka saapuvat vainajan hautaan kuulustelemaan kuollutta hänen uskostaan islamiin. Enkelit esittävät vainajalle kolme kysymystä: 1) Kuka on Herrasi? 2) Mikä on uskontosi? 3) Kuka oli se mies, joka lähetettiin teidän keskuuteenne? Jos vainaja vastaa väärin, hänen kiduttamisensa alkaa saman tien. Uskovien sen sijaan annetaan maistaa esimakua Paratiisista, ja heidän hautansa avartuu. Hahmojen esikuvat ovat tulleet islamiin zarathustralaisuudesta.
Hadithit

Uskonoppineiden lausunnot enkeleistä nojautuvat pääasiassa kahteen hadithiin, jotka ovat peräisin al-Tirmidhilta ja Abu Dawudilta.
Hadithit > Al-Tirmidhi

Al-Tirmidhin hadith (2:5:1071) kuvaa haudan tapahtumia. Hieman lyhentäen tarina on seuraava. "Abu Hurairah kertoi: Jumalan lähettiläs sanoi: "Kun kuollut - tai oikeastaan hän sanoi, että kun yksi teistä haudataan, silloin kaksi enkeliä, toisella mustat, toisella siniset silmät, tulee hänen luokseen. Ensimmäinen on nimeltään Al-Munkar ja toinen Al-Nakir. He kysyvät kuolleelta: "Mitä sinulla oli tapana sanoa tästä miehestä [=Muhammedista]?" Vainaja vastaa: "Hän on Jumalan orja ja Hänen Lähettiläänsä. Todistan, ettei kenelläkään ole oikeutta tulla palvotuksi paitsi Jumala ja että Muhammed on hänen orjansa ja lähettiläänsä. ” Enkelit sanovat:" Tiesimme, että sanoisit näin." Sen jälkeen vainajan hauta laajennetaan 70 x 70 kyynärän suuruiseksi ja valaistaan. Sitten enkelit sanovat hänelle: "Nuku!" Vainaja kysyy: "Voinko palata perheeni luo kertoakseni mitä tapahtui? " Enkelit sanovat: "Nuku kuin vastasyntynyt, jota kukaan ei herätä, paitsi hänen perheensä rakkain ihminen, kunnes Jumala hänet herättää lepopaikastaan."
Jos vainaja on tekopyhä, hän vastaa enkelien kysymykseen: "Kuulin ihmisten sanovan jotain hänestä, joten sanoin samaa; en osaa sanoa." Enkelit sanovat: "Tiesimme, että sanoisit näin." Sitten enkelit sanovat maalle: "Kurista häntä!". Maa kiristyy vainajan ympärille, puristaen kylkiluut yhteen. Rangaistus jatkuu, kunnes Jumala hänet herättää lepopaikastaan.
Islamilaisen fatwa-sivuston mukaan al-Tirmidhin hadith on isnad-ketjun perusteella hyvä (hasan).
Hadithit > Abu Dawud

Abu Dawudin hadithin (41:4735) mukaan tapahtumat etenevät melkein samalla tavalla. Kertojana on Al-Bara' ibn Azib.
Abu Dawud raportoi, että jos vainaja vastaa oikein, huutaja kuuluttaa taivaasta: "Palvelijani on kertonut totuuden, joten levittäkää hänelle vuode Paratiisissa, pukekaan hänet, ja avatkaa hänelle ovi." Paratiisin ilma alkaa tuoksua haudassa, joka laajenee niin suureksi kuin silmä kantaa.
Uskottoman haudassa kuulustelu sen sijaan etenee näin: kysymykseen, kuka on Herrasi? uskoton vainaja vastaa: "Voi, voi, en tiedä." Kysymykseen, mikä on uskontosi, vainaja vastaa: "Voi, voi, en tiedä." Kysymykseen, kuka oli mies, joka lähetettiin keskuuteenne levittämään sanaa, vainaja vastaa: "Voi, voi, en tiedä." Silloin huutaja kuuluttaa taivaasta: "Hän on valehdellut, joten levittäkää hänelle vuode Helvettiin, pukekaa hänet Helvettiä varten, ja avatkaa hänelle ovi Helvettiin!" Haudan täyttää Helvetin kuumuus ja myrkyllinen tuuli ja hauta puristuu kasaan niin, että vainajan kylkiluut murskautuvat.
Hadith arvioidaan luotettavaksi (sahih), mikä on hyvää (hasan) korkeampi ja samalla kaikkein korkein arvoluokitus.
Hadithit > Šiialainen hadith

Šiioilla on oma tarina samasta aiheesta. Ibn Bābawayh kertoo (1942:61), että Alin äidin Fāṭiman kuoleman jälkeen Munkar ja Nakir saapuvat hänen hautaansa. Fatima vastaa kysymyksiin, että hänen Herransa on Jumala ja profeettansa Muhammed, mutta ei tiedä kuka on hänen imaaminsa. Enkelit neuvovat: "Sinun poikasi, sinun poikasi!". Kun Fatima toistaa vastauksen, enkelit sanovat :"Meillä ei ole valtaa sinuun". Vastaus tarkoittaa, ettei enkeleillä ollut oikeutta kiduttaa Fatimaa, kuten he tekivät vääräuskoisille vainajille.
Hadithit > Muslimien kiduttaminen

Useissa haditheissa myös muslimit joutuvat kidutetuksi haudassa. 1300-luvulla imaami al-Dhahabi lainaa al-Bukharilta löytyviä haditheja, joissa kerrotaan muslimien kidutuksesta, mikä ei aina edes johdu "suurista synneistä" vaan pienemmistä, jotka kuitenkin ovat sinänsä merkittäviä. Tärkein syy on haiseminen virtsalta. Al-Dhahabin kirjaaman al-Bukharin hadithin mukaan profeetta sanoi: "poistakaa itsestänne kaikki virtsan jäljet, sillä se on tärkein syy kiduttamiseen haudassa."  Šaria sisältääkin tarkat ohjeet myös islamilaisesta käymälähygieniasta. Toinen hadith kertoo myös muista synneistä, joista Munkar ja Nakir rankaisevat:
Kerran profeetta käveli kahden haudan vierestä, joiden asukkaita kidutettiin. Hän sanoi heistä: "Heitä kidutetaan, ja se, minkä vuoksi heitä kidutetaan on suuri asia! Totisesti se on suuri asia! Toisella ei ollut tapana puhdistautua virtsalta, ja toisella oli tapana kulkea ympäriinsä levittäen juoruja ja epäsopua."
Tarina osoittaa, että myös elävät voivat kuulla haudasta kantautuvan kidutettujen huutoja. Siivottomuus ja juoruilu eivät ole ainoita syitä, joiden takia myös muslimeja piinataan. Islam kieltää liiallisen surun osoittamisen kuoleman johdosta. Sekin voi johtaa kidutukseen haudassa. Al-Dhahabi lainaa hadithia, jonka mukaan "Profeetta on sanonut: Kaksi asiaa ihmisessä on epäuskoa: sukuperän herjaaminen ja vaikeroiminen kuolleen vuoksi". Profeetta on myös sanonut: "Kuollutta ihmistä kidutetaan haudassa hänen sukulaistensa vaikeroinnin vuoksi". Kielteinen suhtautuminen kuolleen henkilön liialliseen suremiseen on tullut islamiin Persian zarathustralaisuudesta (kuten myös Munkar ja Nakir). Zarathustralaisen uskon mukaan "ne jotka valittavat kuolleita saavat jatkaa huutoaan helvetissä pää irti leikattuna".
Hadithit > Juutalaisten kiduttaminen

Sahih al-Bukharin hadithin mukaan profeetta oli auringonlaskun jälkeen kävelyllä, kun hän kuuli kauhean äänen. Profeetta sanoi: "Juutalaisia rangaistaan haudoissaan."
Historiallinen tausta

Munkar ja  Nakir eivät esiinny Koraanissa, vaan löytyvät ensimmäisen kerran vasta persialaisen al-Tirmidhin ja persialaisen Abu Dawudin hadith-kokoelmista. Ne kuuluvat islamin pyhään kokoelmaan Kutub al-Sittah. Munkarin ja Nakirin toiminta muistuttaa persialaiseen zarathustralaisuuteen kuuluvia jumaluuksia, sillä näistä jotkut, kuten Mithra, Sraosha ja Rashn myös osallistuvat viimeiseen tuomioon.  Tutkimusmatkailija E.G. Brown pani 1800-luvulla merkille, että "muhamettilaisen systeemin" Munkar ja Nakir vastaavat tehtäviltään zarathustralaisuudessa esiintyvää Rashn-hahmoa. Rashn ilmestyy ihmisen kuoleman jälkeen neljäntenä päivänä tämän hautaan vaaka kädessään ja punnitsee vainajan hyvät ja pahat teot.  Jos hyvät teot ovat painavampia, matka jatkuu paratiisiin, muuten jälleensyntymiseen, jota kuvataan sanalla "Helvetti".
Haozdarin raunioportti Sistanissa, itäisessä Iranissa, Abu Dawudin kotiseudulla.
Emil Halonen (liikenneneuvos)

Emil Halonen (19. toukokuuta 1898 Leppävirta – 17. joulukuuta 1971 Varkaus) oli suomalainen liikennöintialan yrittäjä ja yritysjohtaja, joka sai liikenneneuvoksen arvonimen.
Halosen vanhemmat olivat pientilalliset Aatu ja Maria Halonen ja puoliso Elsa Maria Savolainen. Halonen kävi kansakoulun ja teki erilaisia maatalous- ja muita töitä. Käytyään autokoulun vuonna 1923 hän pääsi kuorma-auton kuljettajaksi, mutta hankki sitten myös oman henkilöauton taksipalvelua varten. Säännöllisen linja-autoliikenteen hän aloitti 1920-luvun lopulla ja laajensi kalustoaan heti seuraavan vuosikymmenen alussa. Halonen osti sekä autoja että reittejä kilpailijoilta. Vuonna 1939 yritystoiminta siirrettiin pääosin vasta perustetulle Kuopion Liikenne -yhtiölle. Sota-ajan jälkeisinä vuosikymmeninä yhtiö laajensi edelleen toimintaansa yritysostoin ja tytäryrityksiä perustamalla. Halonen toimi esimerkiksi myös perustamansa autokoritehtaan johtajana vuoteen 1964 asti. Liikenneneuvoksen arvonimen vuonna 1964 saaneen Halosen kuollessa vuonna 1971 Kuopion Liikenne oli Suomen kolmanneksi suurin linja-autoyhtiö. Yritys myytiin Koiviston Autolle vuonna 1980.
Anders Kyntzell

Anders Kyntzell (7. helmikuuta 1779 Kokkola – 26. marraskuuta 1849 Kokkola) oli suomalainen kauppias, yrittäjä ja laivanvarustaja, joka sai kauppaneuvoksen arvonimen.
Kyntzellin vanhemmat olivat kauppias Anders Kyntzell vanhempi, aiemmin Häggman, ja Maria Snellman ja puoliso 1811–1834 Margaretha Catharina Böckelman. Opettaja, koulunjohtaja, taidemaalari Olivia Kyntzell oli heidän tyttärensä. Anders Kytzell kävi Kokkolan pedagogiota ja oli ensin kauppa-apulainen isänsä Anders Kyntzellin ja veljensä kauppaneuvos Jan Kyntzellin kauppaliikkeissä ja sitten kauppalaivuri ja oman liiketoiminnan harjoittaja vuodesta 1801. Hän omisti aluksia ja oli tupakkatehtaan ja laivaveistämön osakas sekä pikitehtaan osakas Kalajoella ja Kokkolassa, samoin kuin sahan osakas Himangalla. Hän oli myös Kokkolan raatimies. Kyntzell sai kauppaneuvoksen arvon 1831.
Lage Raho Munna Bhai

| Lage Raho Munna Bhai |
| --- | --- |

Ohjaaja:  Rajkumar Hirani
Käsikirjoittaja:  Rajkumar Hirani Abhijat Joshi Vidhu Vinod Chopra
Tuottaja:  Vidhu Vinod Chopra
Säveltäjä:  Shantanu Moitra
Kuvaaja:  C. K. Muraleedharan
Leikkaaja:  Rajkumar Hirani
Koreografi:  Ganesh Acharya
Pääosat:  Sanjay Dutt Arshad Warsi Vidya Balan Jimmy Shergill Dia Mirza Boman Irani
Valmistustiedot
Valmistusmaa:  Intia
Tuotantoyhtiö:  Vinod Chopra Productions
Levittäjä:  Vidhu Vinod Chopra Netflix
Ensi-ilta:  1. syyskuuta 2006
Kesto:  144 min
Alkuperäiskieli:  hindi
Edeltäjä:  Munna Bhai M.B.B.S.
Aiheesta muualla
Virallinen sivusto
IMDb 
AllMovie
Infobox OKNimi-testi OK: 
Lage Raho Munna Bhai (suomeksi ”Jatka, Munna Bhai!”) on vuonna 2006 ensi-iltansa saanut intialainen hindinkielinen draamakomediaelokuva, jonka on ohjannut Rajkumar Hirani ja tuottanut Vidhu Vinod Chopra. Se on jatkoa vuoden 2003 elokuvalle Munna Bhai M.B.B.S. ja Sanjay Dutt toistaa roolinsa Munna Bhaina, Mumbain alamaailman pomona. Lage Raho Munna Bhaissa samanniminen päähenkilö alkaa nähdä Mahatma Gandhin hengen. Vuorovaikutuksessa Gandhin kanssa hän alkaa harjoittaa sitä, mitä hän kutsuu nimellä Gandhigiri (uudissana gandhismille) auttaakseen tavallisia ihmisiä ratkaisemaan ongelmansa.
Elokuva sai kriitikoilta laajaa suosiota, ja sillä oli useita merkittäviä näytöksiä. Se oli menestys ja sai ”jymymenestys”-luokituksen Box Office India -sivustolta tuotettuaan yli 1,260 miljardia rupiaa maailmanlaajuisesti. Se sai useita palkintoja, mukaan lukien neljä National Film Awards -palkintoa. Lage Raho Munna Bhai oli ensimmäinen hindielokuva, joka esitettiin Yhdistyneissä kansakunnissa, ja se esitettiin vuoden 2007 Cannesin elokuvajuhlien Tous Les Cinema du Monde -osiossa. Elokuva popularisoi termin Gandhigiri. Vidhu Vinod Chopra toimitti elokuvan itsenäisenä ehdokkaana vuoden 2007 Oscar-palkintojen parhaaksi ulkomaiseksi elokuvaksi. Siitä tehtiin myöhemmin telugunkielinen versio nimellä Shankar Dada Zindabad (2007).
Näyttelijät

| 0 | 1 | 2 |
| --- | --- | --- |
|  Sanjay Dutt  | … |  Murli Prasad Sharma (”Munna Bhai”)   |
|  Arshad Warsi  | … |  Sarkeshwar ”Circuit” Sharma   |
|  Vidya Balan  | … |  Jhanvi Sahni   |
|  Boman Irani  | … |  Lakhbir ”Lucky” Singh   |
|  Dilip Prabhavalkar  | … |  Mahatma Gandhi (”Bapu”)   |
|  Dia Mirza  | … |  Simran Khurana Singh   |
|  Jimmy Shergill  | … |  Victor D’Souza   |
|  Kulbhushan Kharbanda  | … |  herra Khurana   |
|  Saurabh Shukla  | … |  Batuk Maharaj   |
|  Abhishek Bachchan  | … |  Sunny Khurana   |
|  Rohitash Gaud  | … |  Cuckoo   |
|  Parikshat Sahni  | … |  A. L. D’Souza   |
|  Ashwin Mushran  | … |  Hari Desai   |
|  Uday Sabnis  | … |  G. S. Gaitonde   |
|  Hemu Adhikari  | … |  eläkkeellä oleva opettaja   |
|  Priya Bapat  | … |  tyttö, joka soittaa Murlille   |
|  Ninad Kamat  | … |  Jhanvin asianajaja   |
|  Kurush Deboo  | … |  Dhansukh Bhai Patel   |
|  Atul Srivastava  | … |  Sunil Dubey   |
|  Arun Bali  | … |  Second Inningsin asukas   |
|  Achyut Potdar  | … |  Second Inningsin asukas   |
|  Atmaram Bhende  | … |  Atmaram-setä   |
|  Bomie Dotivala  | … |  Bomi-setä   |
Soundtrack

Kaikki sävellykset Shantanu Moitra.
|  |
| --- | --- | --- | --- | --- | --- | --- | --- | --- | --- |
| Nro | Nimi | Laulaja(t) | Kesto |  |  |  |  |  |  |
| 1. | ”Lage Raho Munna Bhai” | Vinod Rathod | 4.25 |  |  |  |  |  |  |
| 2. | ”Samjho Ho Hi Gaya” | Sanjay Dutt, Arshad Warsi, Vinod Rathod | 3.31 |  |  |  |  |  |  |
| 3. | ”Aane Chaar Aane” | Karunya | 4.30 |  |  |  |  |  |  |
| 4. | ”Pal Pal… Har Pal” | Sonu Nigam, Shreya Ghoshal | 4.32 |  |  |  |  |  |  |
| 5. | ”Bande Mein Tha Dum… Vande Mataram” | Sonu Nigam, Shreya Ghoshal, Pranab Kumar Biswas | 4.02 |  |  |  |  |  |  |
| 6. | ”Bande Mein Tha Dum” (Instrumental)  | Ashwin Shrinivasan | 3.15 |  |  |  |  |  |  |
| 7. | ”Aane Chaar Aane” (Remix)  | Karunya | 3.55 |  |  |  |  |  |  |
| 8. | ”Lage Raho Munna Bhai” (Remix)  | Shaan | 4.18 |  |  |  |  |  |  |
|  |  |  | 32.28 |  |  |  |  |  |  |
Aiheesta muualla

Virallinen sivusto (englanniksi)
Lage Raho Munna Bhai Internet Movie Databasessa (englanniksi)
Lage Raho Munna Bhai AllMoviessa. (englanniksi)
Lenita Airisto

| Lenita Airisto |
| --- | --- |
 Lenita Airisto Helsingin kirjamessuilla 2010.
Henkilötiedot
Syntynyt: 1. tammikuuta 1937 (ikä 87) Helsinki
Muut tiedot
Tutkinnot:  diplomiekonomi
Puoliso:  Ingvar S. Melin (1961–1971) (er.)
Aiheesta muualla
Kotisivu
Hymmi Lenita Aulikki Airisto (s. 1. tammikuuta 1937 Helsinki) on suomalainen tietokirjailija, luennoitsija, televisiotoimittaja, liike-elämän vaikuttaja ja yrittäjä sekä diplomiekonomi. Airisto on valittu saavutuksistaan liikenaisena vuoden naiseksi ja hän on saanut Suomen Leijonan ritarikunnan ensimmäisen luokan ritarimerkin.
Ura

Lenita Airisto kruunattiin 17-vuotiaana Suomen Neidoksi vuonna 1954. Ylioppilaaksi hän valmistui vuonna 1957 ja ylioppilasmerkonomiksi vuonna 1958. Diplomiekonomiksi hän valmistui Svenska handelshögskolanista vuonna 1961. Lisäksi Airisto on muun muassa opiskellut tv-journalismia Stanfordin yliopistossa Yhdysvalloissa.
Airisto on tehnyt merkittävän 30-vuotisen uran tv-toimittajana ja juontajana prime time -ajankohtaisohjelmissa. Hän oli mukana muun muassa vuosina 1967–1969 esitetyssä Jatkoaika-ohjelmassa, jota hän juonsi yhdessä Aarre Elon ja Hannu Taanilan kanssa. Hän työskenteli niin TV1-kanavan kuin MTV:n ja Kolmoskanavan ohjelmatiimeissä ja juonsi lukuisia ohjelmia kuten lauantai-illan viihdeohjelmaa Laiva on lastattu (1959–1962) sekä ajankohtaisohjelmia kuten Tuulimylly (TV1 1964–1965), Tuumat (TV1 1970), Iltalintu (MTV1 1976) ja 7. hetki (TV3 1988–1991).
Airisto on ollut järjestämässä ja juontamassa monia gaaloja ja televisiotapahtumia kuten Unicef-gaalaa (1967), AIDS-gaalaa (1988) ja Talkoo-gaalaa 75-vuotiaan Suomen kunniaksi Helsingin juhlaviikkojen avauksena vuonna 1992.
Airisto on toiminut yrittäjänä kansainvälisessä liike-elämässä yli 40 vuotta. Hän on myynyt suomalaisen teollisuuden tuotteita, suunnitellut myynninedistämiskampanjoita ja tuottanut Suomi-kuvan promootioita. Lenitan muoti- ja matkailu-show’ssa (1972–1988) suomalaisia muotiasuja kuvattiin eri puolilla maailmaa ja markkinoitiin kuluttajille Pohjoismaissa.
Vuonna 1971 Airisto perusti nimeään kantavan Airisto Oy:n. Yhtiö tuotti, suunnitteli ja toteutti vientiin suunnattuja promootioita, jotka kasvoivat vuosituhannen loppua kohti suuriksi maailmankiertueiksi kuten Suomi luo ja vie, Creative Finland ja Success Story Finland -tuotannot.
Tietokirjailijana Airisto on julkaissut muun muassa kansainvälisiä taloustrendejä, yrittäjyyttä, naisten oikeuksia ja globalisaatiota käsitteleviä kirjoja. Airisto on myös suosittu luennoitsija niin Suomessa kuin ulkomaillakin.
Stadin Slangi ry. valitsi Airiston vuoden 2013 Stadin Friiduksi Helsinki-päivänä 12. kesäkuuta 2013.
Yksityiselämä

Airisto asuu Helsingin Kaskisaaressa. Hän oli vuosina 1961–1971 naimisissa RKP:n kansanedustaja, kauppatieteen lisensiaatti Ingvar S. Melinin kanssa. Airisto on seurustellut 1970-luvulla Vesa-Matti Loirin kanssa. Lenita Airisto paljasti vuonna 2017, että hänellä oli salasuhde 40 vuoden ajan naimisissa olevan Max Jakobsonin kanssa vuodesta 1973 lähtien. Airisto on vapaaehtoisesti lapseton. Airiston sisko oli kehitysvammainen, ja Airisto ei halunnut vammaisia lapsia. Avioliitto Melinin kanssa päättyi hänen päätökseensä olla hankkimatta lapsia. Airiston mielestä hänellä on suuri sukurasite saada vammainen lapsi.
Lenita Airisto vetäytyi julkisuudesta vuonna 2023. Heinäkuussa 2024 hänen vuodesta 1971 johtamalleen yhtiölle Airisto Oy:lle nimitettiin uusi toimitusjohtaja, Anna Pellosniemi.
Teokset

Voitontahto. Avain suomalaisten menestymiseen.  Helsinki:  Otava, 1994.  ISBN 978-951-1-13146-5
Menestys! Uusia näkemyksiä ja selkeitä virikkeitä 2000-luvun businessihmiselle.  Helsinki:  Otava, 1996.  ISBN 978-951-1-14147-1
Rautarouva/Teräsmies. Globaalilla markkinapaikalla.  Helsinki:  Otava, 1998.  ISBN 978-951-1-15158-6
Jatkoaika. Molto vivace.  Helsinki:  Otava, 2000.  ISBN 978-951-1-16088-5
Naarasenergia. Hyöty ja uhka.  Helsinki:  Otava, 2002.  ISBN 978-951-1-16088-5
Kauneus on lisäarvo.  Helsinki:  Otava, 2004.  ISBN 978-951-1-18931-2
Saanko luvan? Ei kun omin luvin!.  Helsinki:  Otava, 2007.  ISBN 978-951-1-20739-9
Eläköön 100 vuotta! Ikävallankumous vai suuri utopia?  Helsinki:  Otava, 2010.  ISBN 978-951-1-23065-6
Elämäni ja isänmaani.  Helsinki:  Bazar, 2017.  ISBN 978-952-279-304-1
Noitanaisen ilosanoma : Puolustaudu! Taistele! Voita!.  Helsinki:  Bazar, 2022.  ISBN 978-952-376-480-4
Aiheesta muualla

Kuvia tai muita tiedostoja aiheesta Lenita Airisto Wikimedia Commonsissa
Sitaatteja aiheesta Lenita Airisto Wikisitaateissa
Airisto.fi-verkkosivusto, arkistoitu 20.4.2024.
Iltalehden Julkkislista: Lenita Airisto.
Lenita Airisto haastattelussa. Kirjastokaista-video.
Lenitan läksyt. (Arkistoitu – Internet Archive) Lenita Airiston blogi Gloria-lehdessä.
Lenita Airisto Punaisessa langassa. Ylen Elävä arkisto 29.11.2009.
Myrskyt pitävät Lenita Airiston nuorena. Kuusi kuvaa 10.6.2017. Yle Areena.
Airisto, Lenita hakuteoksessa Uppslagsverket Finland (2012). (ruotsiksi)
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Saksa  Suomi (KANTO) 
Taiteenala:  MusicBrainz 
Henkilöt:  Yle  Uppslagsverket Finland 
Muut:  Europeana 
Diplomiekonomi Lenita Airisto vuonna 1976
Airisto puolisonsa Ingvar S. Melinin kanssa vuonna 1961. Pari erosi kymmenen vuotta myöhemmin.
Alberto De Bassini

Alberto De Bassini (14. heinäkuuta 1847 Firenze – ?) oli italialainen oopperalaulaja. Hän oli Achille De Bassinin ja Rita Gabussin poika.
Bassini sai opetusta isältään. Hän teki ensiesiintymisensä kaudella 1869–1870 Venetsiassa Gaetano Donizettin oopperassa Belisario, jonka esitykseen osallistui myös hänen isänsä. Bassini tulkitsi alun perin tenoriosia, kuten Almavivan roolin Sevillan parturissa. Hän teki esiintymisiä oopperataloissa eri puolilla Italiaa, mutta siirtyi äänialaltaan baritoniksi ja tulkitsi ensimmäisen baritoniroolinsa Milanossa vuonna 1890. Bassini ei saavuttanut suurta menestystä baritonina Italiassa. Vuonna 1898 hän muutti Pohjois-Amerikkaan, jossa keskittyi esiintymään ranskalaisen oopperakirjallisuuden teoksissa. Bassini teki äänityksiä vuosina 1897–1904. Hän työskenteli lauluopettajana New Yorkissa.
Kaarlo Fredrik Altio

Kaarlo Fredrik Altio, sukunimi vuoteen 1906 Nordqvist (7. syyskuuta 1877 Oulu – 17. helmikuuta 1956 New York, Yhdysvallat) oli suomalainen insinööri, kaivosjohtaja ja pääkonsuli.
Altion vanhemmat olivat tullipäällysmies Karl Gustaf Nordqvist ja Fredrika Karolina Bohm. Hän pääsi ylioppilaaksi Oulun lyseosta 1896 ja suoritti kemisti-insinöörin ja maanmittausinsinöörin tutkinnot Polyteknillisessä opistossa 1901–1902 ja valmistui filosofian kandidaatiksi 1908. Altio suoritti vielä vuori-insinööritutkinnon Michiganin osavaltion vuoriopistossa  Yhdysvalloissa 1911.
Altio oli varamaanmittarina Oulun läänissä 1905–1909. Hän matkusti sitten stipendin turvin Yhdysvaltoihin opiskelemaan metallurgiaa ja vuoritointa. Valmistuttuaan vuori-insinööriksi Altio oli amerikkalaisten kaivosten ja metallitehtaiden palveluksessa toimien muun muassa 1912 metallurgina ja 1914 I metallurgina Illinoisin terästehtailla. Vuonna 1914 Altio matkusti Venäjälle suuren englantilais-venäläisen kaivosyhtiön palvelukseen Uralin ja Lenajoen kultakaivoksille. Lokakuun vallankumouksen jälkeen Altio oli jonkin aikaa bolševikkien vankina kunnes hän pääsi palaamaan Suomeen. Suomessa Altio oli kauppa- ja teollisuuskomissionin palveluksessa, kunnes hän vuonna 1919 matkusti Yhdysvaltoihin Suomen Valtamerentakainen Kauppa Oy:n New Yorkin konttorin hoitajaksi. Suomen pääkonsulina New Yorkissa Altio toimi sitten vuosina 1922–1941.
Altio oli naimisissa vuodesta 1914 Helmi Tuorin (vuoteen 1906 Foudila, 1879–1951) kanssa. Helmi Tuori oli Suomalaisen puolueen rahastonhoitajana 1905–1910 ja Osuuskauppa Aitan toimitusjohtajana 1906–1910. Kaarlo Fredrik Altion vanhempi veli oli toimittaja ja kirjailija Eetu Aaltio.